**Բիզնես ինկուբատորի խնդիրներն ու գործառույթները**

**Բիզնես ինկուբատորի խնդիրներն են.**

* + 1. ԵՊՀ բոլոր ֆակուլտետներում ստեղծվող արդյունքների առևտրայնացման միջավայրի ստեղծումը,
    2. նոր գաղափարների գեներացումն ու ակսելերացիան, այդ գաղափարները գիտա­կրթական, արդյունաբերական, տեխնոլոգիական արդյունքի վերածելը,
    3. նորարարական գաղափարների հավաքագրմանն ու զարգացմանը միտված օժանդակությունը,
    4. ուսանողների, պրոֆեսորադասախոսական կազմի և շրջանավարտների շրջանում նորարարության ու ձեռներեցության խթանումը,
    5. համագործակցային ու ռեսուրսներով հարուստ միջավայրի ապահովումը, որտեղ նո­րարար գաղափարները կարող են վերածվել բիզնեսների՝ հիմնված առաջադեմ տեխնոլոգիաների ու լուծումների վրա,
    6. ստարտափների ստեղծումն ու կենսունակ ձեռնարկատիրական էկոհամակարգի ձևավորումը,
    7. միջգիտակարգային (միջդիսցիպլինար) հետազոտողների հիման վրա նորարա­րա­կան գաղափարների ու ինժեներական լուծումների ստեղծման խթանումը,
    8. հետազոտության արդյունքները տեխնոլոգիաների փոխանցման ու առևտրայ­նաց­ման համար արդյունաբերական ձեռնարկությունների, ներդրողների և պետական կառույց­նե­րի հետ համագործակցային կապերի հաստատումը,
    9. Բիզնես ինկուբատորում ստեղծված արդյունքների ինտեգրումը ԵՊՀ կրթական ծրագ­րե­րում,
    10. ազգային, տարածաշրջանային ու միջազգային Բիզնես ինկուբատորների, հետա­զո­տական կենտրոնների և համալսարանների հետ կապերի հաստատումն ու ամրապնդումը:

**Բիզնես ինկուբատորի գործառույթներն են.**

1. աշխատանքային, գրասենյակային ու լաբորատոր ֆիզիկական համատեղ տա­րածք­­ների տրամադրումը,
2. դասընթացների ու սեմինարների կազմակերպումը, մենթորական գործունեության համար փորձառու բիզնես խորհրդատուների ու գիտական ղեկավարների ներգրավումը,
3. հրապարակային միջոցառումների կազմակերպումը (գիտաժողովներ, հեկատոն­ներ, մրցույթներ, օլիմպիադաներ և այլն), որոնք կօգնեն ստեղծել գիտահետազոտական արդյունքները տեխնոլոգիական ու ինժեներական լուծումների ձևափոխելուն,
4. ներդրումային առաջարկների նախապատրաստման խորհրդատվությունը, ֆինան­սա­վորման աջակցությունը, վենչուրային ֆոնդերի և այլ ներդրողների հետ համագործակ­ցութ­յան աջակցությունը,
5. ստարտափների համար մտավոր սեփականության (IP) կառավարումը,
6. նոր գաղափարներ գեներացնելու ու դրանք առևտրայնացնելու նպատակով գիտա­կան հետազոտությունների կատարումը,
7. բարձրագույն կրթության երկրորդ աստիճանի մակարդակում կրթական ծրագրերի իրականացումը, որոնց նպատակն է լինելու պատրաստել մասնագետներ տեխնոլոգիական ձեռներեցության, առևտրայնացման և այլ ոլորտների համար,
8. ասպիրանտուրայում կատարվող հետազոտությունների համար հատուկ ծրագրերի մշակումը,
9. ընտրված ոլորտների համար մարքեթինգային հետազոտությունների իրականա­ցումը, սկսնակ ձեռներեցներին, իրավական, խորհրդատվական ու վարչական աջակցութ­յան տրամադրումը,
10. ստարտափների գործունեության մշտադիտարկումն ու գնահատումը: